open-index/open-wikipedia-markdown huggingface dataset:
Χάρης Καρπόζηλος

Ο **Χάρης Καρπόζηλος** (1915-1971) ήταν Έλληνας παλαιστής διεθνούς φήμης, πρωταθλητής Ελλάδας στην ελευθέρα πάλη και πρωταθλητής Ευρώπης. Ποντιακής καταγωγής, έγινε διάσημος ως αθλητής του κατς και σε αυτόν γίνεται αναφορά σε πολλές ελληνικές ταινίες (π.χ. με τους Βέγγο, Βλαχοπούλου κ.ά.). 

## Ονομασία
Πιθανότατα το επίθετό του προήλθε από τις λέξεις "καρπός" και "ζήλος" (που σημαίνει εκείνον που έχει ζήλο και δυνατό καρπό - μέρος του χεριού).

## Βιογραφικό
Γεννήθηκε το 1915 στην Τραπεζούντα και ο παππούς του επίσης ήταν αθλητής της πάλης. Εγκαταστάθηκε στο Βύρωνα Αττικής έπειτα από την Μικρασιατική Καταστροφή μαζί με την οικογένειά του.

Πριν ασχοληθεί με την πάλη ήταν ποδοσφαιριστής, αρχικά στον τοπικό Ηρακλή Βύρωνα και έπειτα στον Απόλλωνα Αθηνών. Η ενασχόλησή του με το ποδόσφαιρο διακόπηκε σε ένα επεισόδιο με αφορμή μια αδικία σε βάρος του από έναν διαιτητή στη διάρκεια ενός αγώνα του Απόλλωνα με τον Παναθηναϊκό. Ο Καρπόζηλος χτύπησε με μια μπουνιά τον διαιτητή, με αποτέλεσμα να αποκλειστεί για 3 χρόνια από το ποδόσφαιρο. Αυτό είχε ως αποτέλεσμα να επιδοθεί στην πάλη.

Καθώς δεν υπήρχε την περίοδο εκείνη ενδιαφέρον για τους αγώνες πάλης, ο Καρπόζηλος οργάνωσε ο ίδιος αγώνες πάλης ξεκινώντας από τις φτωχές τότε συνοικίες της Καισαριανής, του Ταύρου και του Βύρωνα. Εν συνεχεία, έλαβε μέρος σε αγώνες επίδειξης σε δημόσιους χώρους της υπαίθρου για να διαδώσει το άθλημα αυτό και λίγο μετά πήγε και στην επαρχία και ειδικά στα χωριά για να τον δουν και εκείνοι που δεν μπορούσαν να πάνε στις πόλεις.  

Στον Πόλεμο του 1940 ο Καρπόζηλος πολέμησε εναντίον των Ιταλών. Αργότερα στην Ναζιστική Κατοχή οργάνωσε αγώνες πάλης, προκειμένου να εμψυχώσει το φρόνημα των Ελλήνων. Καταζητούμενος των Γερμανών, κατέφυγε στη Λήμνο και επανήλθε στην Αθήνα μετά την απελευθέρωση. 

Μετά τον εμφύλιο πόλεμο, οπότε πέθαναν οι γονείς του και ο μεγάλος του αδελφός εγκαταστάθηκε στα Άνω Ιλίσια και αναδείχθηκε πρωταθλητής Ελλάδος στην ελευθέρα πάλη και έπειτα πρωταθλητής Ευρώπης.

Στη συνέχεια, αγωνίστηκε το 1954-1955 με επιτυχία στην επαγγελματική πάλη στις ΗΠΑ κατακτώντας την χρυσή ζώνη μετά από 105 νικηφόρους αγώνες. Έτσι έγινε παντού περιζήτητος και στην συνέχεια γύρισε όλο τον κόσμο δοξάζοντας την Ελλάδα με τους πύρινους λόγους του και με τις συνεχείς επιτυχίες του.

Απεβίωσε σε ηλικία 56 ετών στις 2 Ιουλίου 1971. 

## Βιβλιογραφία
* Γεώργιου Χ. Καρπόζηλου, *Καρπόζηλος*, εκδόσεις Μυγδονία.

## Παραπομπές


## Εξωτερικοί σύνδεσμοι
* Ιστορίες παλιάς Θεσσαλονίκης: Όταν οι Θεσσαλονικείς έβλεπαν κατς «μέχρι τελικής πτώσης», voria.gr, ανακτήθηκε στις 21 Δεκεμβρίου 2023.
*Κλεινόν Άστυ, Ιστορίες της Πόλης από την ΕΡΤ 
*Γεώργιος Χ. Καρπόζηλος, Αφιέρωμα στο Χάρη Καρπόζηλο, Η Μηχανή του Χρόνου, ανακτήθηκε στις 21 Δεκεμβρίου 2023.

Κατηγορία:Έλληνες αθλητές της ελευθέρας πάλης
Κατηγορία:Έλληνες αθλητές της επαγγελματικής πάλης
Κατηγορία:Έλληνες μασίστες
Ρον Πέρλμαν

Ο **Ρόναλντ Πέρλμαν** (13 Απριλίου 1950) είναι Αμερικανός ηθοποιός. Έχει εμφανιστεί στις ταινίες *[[Το όνομα του Ρόδου (ταινία)|Το όνομα του Ρόδου]]* (1986), *[[Η Πόλη των Χαμένων Παιδιών]]* (1995), *[[Άλιεν: Η Αναγέννηση]]* (1997), *[[Blade II]]* (2002), *[[Hellboy (ταινία, 2004)|Hellboy]]* (2004), *[[Hellboy II: The Golden Army]]* (2008), *[[Drive]]* (2011), *[[Pacific Rim]]* (2013), *[[Μην Κοιτάτε Πάνω]]* (2021) και στις τηλεοπτικές σειρές *[[Η Πεντάμορφη και το Τέρας (τηλεοπτική σειρά, 1987)|Η Πεντάμορφη και το Τέρας]]* (1987–1990) και *[[Sons of Anarchy]]* (2008–2013). Για το πρώτο κέρδισε Χρυσή Σφαίρα.

Ο Πέρλμαν είναι επίσης γνωστός για τις φωνητικές του ερμηνείες. Έχει χαρίσει την φωνή του στις τηλεοπτικές σειρές *[[Teen Titans (τηλεοπτική σειρά)|Teen Titans]]* (2003–2006), *[[Danny Phantom]]* (2004–2007), *[[Adventure Time]]* (2011–2017), *[[Χελωνονιντζάκια (τηλεοπτική σειρά, 2012)|Χελωνονιντζάκια]]* (2016–2017), *[[Κυνηγοί Τρολ: Το Έπος της Αρκάντια]]* (2016–2017) και *[[Adventure Time: Fionna and Cake]]* (2023), στις ταινίες *[[Μαλλιά Κουβάρια]]* (2010), *[[The Book of Life]]* (2014), *[[Πινόκιο του Γκιγιέρμο Nτελ Τόρο]]* (2022) και *[[Transformers: Η Εξέγερση των Θηρίων]]* (2023), στα βιντεοπαιχνίδια *[[Halo 2]]* (2004), και *[[Halo 3]]* (2007), και στο Σύμπαν Κινουμένων Σχεδίων της DC.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί θεάτρου
Καραβόπετρα Σάμου

Η **Καραβόπετρα**  ή το **Πετροκάραβο** είναι βραχονησίδα του Βορειοανατολικού Αιγαίου πελάγους, που βρίσκεται στα νοτιοανατολικά της νήσου Σάμου νότια από το Ηραίο, απέναντι από τα παράλια της Τουρκίας. Το όνομα της προέρχεται, σύμφωνα με την λαϊκή παράδοση, από το "πέτρωμα" του καραβιού πειρατών που έκλεψαν και σύλησαν την εικόνα της Παναγίας της Σπηλιανής από τις απέναντι ακτές. Είναι ένα από τα σημεία καταδύσεων και θαλάσσιας εξερεύνησης του νησιού.

## Εξωτερικοί σύνδεσμοι

* ΚΑΡΑΒΟΠΕΤΡΑ με ΙΟΤΑ Νο EU0xx.

## Παραπομπές


Κατηγορία:Ελληνικές βραχονησίδες
Ο δρόμος της διαφθοράς

***Ο δρόμος της διαφθοράς*** (Πρωτότυπος τίτλος: *Le Chemin des écoliers*) είναι γαλλική δραματική ταινία του 1959 σε σκηνοθεσία Μισέλ Μπουρόν και σενάριο των Ζαν Ωράνς και Πιέρ Μποστ, βασισμένο στο μυθιστόρημα "Le Chemin des écoleliers" του Μαρσέλ Αϊμέ. Πρωταγωνιστούν οι Αλέν Ντελόν, Φρανσουάζ Αρνούλ, Λίνο Βεντούρα, Μπουρβίλ, Ζαν-Κλοντ Μπριαλί και η Σάντρα Μίλο.

## Πλοκή
Η υπόθεση της ταινίας περιστρέφεται γύρω από τον 17χρονο μαθητή λυκείου Αντουάν Μισό (Αλέν Ντελόν), ο οποίος για να μπορέσει να στηρίξει τη νεαρή ερωμένη του, την Ιβέτ (Φρανσουάζ Αρνούλ), μπαίνει στη μαύρη αγορά παρέα με τον φίλο του Πολ Τιερσελίν (Ζαν-Κλοντ Μπριαλί). Ο πατέρας του Αντουάν, Σαρλ Μισό (Μπουρβίλ), ένας δικηγόρος και γενναίος άνδρας με σχολαστική ειλικρίνεια, ανήσυχος για μια από τις απουσίες του και την καταστροφική του έκθεση στο σχολείο, ζητά πληροφορίες από τον κύριο Τιερσελίν (Λίνο Βεντούρα), πατέρα του Πολ, ο οποίος ζούσε από τη μαύρη αγορά στο εστιατόριο που συχνάζαν οι Γερμανοί και οι συνεργάτες τους. Για να εξασφαλίσει την ήρεμη ζωή του Αντουάν, ο Τιερσελίν ρίχνει την Όλγα (Σάντρα Μίλο), μια νεαρή ιερόδουλη, στην αγκαλιά του Μισό. Η περιπέτεια κινδυνεύει να τελειώσει άσχημα, ωστόσο ο πατέρας Μισό ευτυχώς θα πάρει τον έλεγχο της κατάστασης και στο μεταξύ θα έχει παρατηρήσει ότι ο Αντουάν έχει ενηλικιωθεί. Έτσι δημιουργούνται νέες σχέσεις μεταξύ πατέρα και γιου.

## Κυκλοφορία
Η ταινία έκανε πρεμιέρα στις 23 Σεπτεμβρίου 1959 στην Γαλλία, ενώ στην Ελλάδα κυκλοφόρησε στις 10 Ιανουαρίου 1961 στους κινηματογράφους Αττικόν και Ελληνίς της Αθήνας.

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1959
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Γαλλικές δραματικές ταινίες
Κατηγορία:Ταινίες γυρισμένες στη Γαλλία
Κατηγορία:Ταινίες βασισμένες σε γαλλικά μυθιστορήματα
Ανάγειν εις τον πρατήρα

Η φράση **«ανάγειν εις τον πρατήρα»** ήταν όρος του αρχαίου Αττικού δικαίου με την εξής έννοια: Αν κάποιος τρίτος αμφισβητούσε νομικώς το αντικείμενο (πράγμα ή και δούλο) μιας αγοραπωλησίας, τότε ο αγοραστής μπορούσε είτε να αναλάβει τη δίκη, είτε να στραφεί κατά του πωλητή (του «πρατήρα») προκειμένου να αναλάβει ο πωλητής τη δίκη κατά του τρίτου. Η δεύτερη αυτή επιλογή ήταν το «ανάγειν εις τον πρατήρα». Με τα λόγια του ρήτορα Λυσία: *«Το μηνύειν τον πεπρακότα και επί εκείνον ιέναι.»* Παρόμοιος είναι και ο ορισμός του Δεινάρχου: *«Ανάγειν εις πράτην και ανάγειν ωνήν: δίκης όνομα, όταν αμφισβητεί τις περί οικέτου ως ου δεόντως πραθέντος, ο τον οικέτην διακατέχων παραγίνεται επί τον πεπρακότα και αναγκάζει αυτόν συνίστασθαι την δίκην προς τους αμφισβητούντας...»* Αλλά και ο μέγας φιλόσοφος Πλάτων αναφέρει την πρακτική αυτή: *«... αναγέτω μεν ο έχων εις πρατήρα ή τον δόοτα...»*

Το δικαίωμα του «ανάγειν εις τον πρατήρα» στηριζόταν στην υποχρέωση που είχε ο πωλητής να παραδώσει το πράγμα στον αγοραστή «αναμφισβήτητον», δηλαδή χωρίς αμφισβητήσεις τρίτων. Αν ο πωλητής δεν ήθελε να αναλάβει αυτός τη δίκη κατά του τρίτου, τότε εξαναγκαζόταν με τη «δίκην βεβαιώσεως». Η αναγωγή αυτή είναι παρόμοια με την *παραγγελία* (ανακοίνωση) του Ρωμαϊκού Δικαίου.

## Παραπομπές


## Πηγές
* Το ομώνυμο λήμμα (υπό το ρήμα «ανάγω») στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 336

Αναγειν εις τον πρατηρα
Μεθανοφουράνια

thumb|295px|Μοριακή δομή των μεθανοφουρανίων
Τα **μεθανοφουράνια** είναι μια οικογένεια οργανικών χημικών ενώσεων που βρίσκονται στη φύση σε μεθανογόνα αρχαία. Αυτά τα είδη μικροοργανισμών παράγουν 2-αμινομεθυλοφουράνιο συνδεδεμένο με μία φαινοξυομάδα. Σήμερα αναγνωρίζονται τουλάχιστον τρεις διαφορετικές καταληκτικές ομάδες: το R=τρικαρβοξυεπτανοΰλιο (ή απλώς «μεθανοφουράνιο»), το γλουταμυλ-γλουταμυλοφουράνιο (μεθανοφουράνιο b) και το τρικαρβοξυ-2-υδροξυεπτανοΰλιο (μεθανοφουράνιο c, δείτε την εικόνα).

## Φορμυλίωση του μεθανοφουρανίου
Το μεθανοφουράνιο μετατρέπεται σε φορμυλομεθανοφουράνιο σε ένα πρώιμο στάδιο της μεθανογενέσεως. Το ένζυμο δεϋδρογενάση του φορμυλομεθανοφουρανίου (αριθμός EC: 1.2.99.5) φορμυλιώνει το μεθανοφουράνιο χρησιμοποιώντας διοξείδιο του άνθρακα, την κυριότερη πηγή C1 στη μεθανογένεση.

## Αποφορμυλίωση του μεθανοφουρανίου
Το ένζυμο φορμυλοτρανσφεράση του φορμυλομεθανοφουρανίου-τετραϋδρομεθανοπτερίνης καταλύει τη μεταφορά μιας ομάδας φορμυλίου από το φορμυλομεθανοφουράνιο στο άτομο αζώτου N5 της τετραϋδρομεθανοπτερίνης (συντομογραφικά H4MPT). Αυτό το ένζυμο έχει γίνει δυνατό να κρυσταλλοποιηθεί και δεν περιέχει προσθετική ομάδα.

## Παραπομπές


Κατηγορία:Αμίνες
Κατηγορία:Πεπτίδια
Κατηγορία:Συνένζυμα
Κατηγορία:Φουράνια
Νουμήνια (εορτή)

Τα **Νουμήνια** (από την αρχαία ελληνική λέξη *Νουμηνία*, που σημαίνει στην κυριολεξία νέα σελήνη) ήταν αρχαία ελληνική εορτή, που αντιστοιχούσε στην πρώτη ημέρα του κάθε σεληνιακού μήνα και εορταζόταν στην αρχαία Αθήνα, το ημερολόγιο της οποίας ήταν σεληνιακό και επομένως βασιζόταν στους μήνες αυτούς. Τα Νουμήνια εορτάζονταν επίσης σε πολλές άλλες πόλεις.

## Γενικά
Τα Νουμήνια εορτάζονταν προς τιμή κυρίως δύο θεοτήτων: της θεάς Σελήνης και του Νουμηνίου Απόλλωνος. Επιπλέον όμως τιμώνταν η Εστία και οι άλλες οικιακές θεότητες. Η εορτή ήταν στην πραγματικότητα η δεύτερη ημέρα ενός τριήμερου εορτασμού σε κάθε νοικοκυριό, ο οποίος γινόταν μια φορά τον μήνα: Η πρώτη ημέρα ήταν αυτή του λεγόμενου *Δείπνου της [[Εκάτη]]ς* και αντιστοιχούσε στην τελευταία ημέρα του προηγούμενου μήνα. Η κυρίως ημέρα των Νουμηνίων ήταν η ημέρα κατά την οποία γινόταν ορατή για πρώτη φορά η πολύ λεπτή «φέτα» της νέας σελήνης στον ουρανό, οριζόμενη ως η πρωτομηνιά. Τέλος, η τρίτη ημέρα ήταν η δεύτερη ημέρα του μήνα, εκείνη του «Αγαθού Δαίμονος».

### Τελετουργικό στην Αθήνα
Στην αρχαία Αθήνα τα Νουμήνια θεωρούνταν, με τα λόγια του Πλουτάρχου, «η ιερότερη όλων των ημερών» και καμιά άλλη θρησκευτική εορτή δεν επιτρεπόταν εκείνη την ημέρα, ούτε επιτρεπόταν να γίνονται κρατικές ή κυβερνητικές συναντήσεις και συμβούλια. Τηρούνταν ως ημέρα αναπαύσεως και συμποσίων στο σπίτι για τους Αθηναίους πολίτες, ή με θρησκευτικές αδελφότητες για άνδρες. Επίσης διεξάγονταν αγώνες πάλης στην παλαίστρα. Στα σπίτια προσφέρονταν λιβάνι, γιρλάντες από άνθη, κρασί και σκευάσματα από κριθάρι τοποθετούνταν στους οικιακούς βωμούς και ιερά (που είχαν καθαρισθεί από την προηγούμενη ημέρα στα πλαίσια του *Δείπνου*), ως αφιερώματα στην Εκάτη και τον Ερμή.

Στον δημόσιο χώρο, η εορτή είχε τη μορφή μιας τελετουργίας πάνω στην Ακρόπολη. Γίνονταν μικρές προσφορές σε θεότητες που θεωρούσαν ότι προστάτευαν την Αθήνα, όπως ήταν η Πολιάς Αθηνά και ο Ποσειδώνας, αλλά η σημαντικότερη προσφορά γινόταν στο φίδι-φρουρό της πόλεως. Το φίδι αυτό το διατηρούσαν στον ναό του Ερεχθείου, όπου βρισκόταν και το *Παλλάδιον* ξόανο (λατρευτικό ξύλινο άγαλμα) της Πολιάδος Αθηνάς, το σημάδι από την τρίαινα του Ποσειδώνα και η ιερή ελιά που είχε φυτρώσει κατά τον μύθο όταν η Αθηνά είχε κτυπήσει τον βράχο με το ακόντιό της. Εκεί βρίσκονταν και οι τάφοι των βασιλέων των Αθηνών Κέκροπα και Ερεχθέα. Το φίδι πιστευόταν ότι ήταν το ζωντανό πνεύμα του Κέκροπα.

### Σε άλλες ελληνικές πόλεις
Σύμφωνα με τον Ηρόδοτο, στα Νουμήνια οι δύο βασιλείς της Σπάρτης διένεμαν στους πολίτες κρέας, κριθάρι και κρασί.

## Παραπομπές


Νουμηνια
Μητροπολίτης Μηθύμνης Ιάκωβος Παλαιολόγος

Ο **Ιάκωβος Παλαιολόγος** ήταν μουσικοδιδάσκαλος και λόγιος κληρικός, Μητροπολίτης Μηθύμνης τον 19ο αιώνα.

Γεννήθηκε στα τέλη του 18ου αιώνα στο χωριό Πετρί της Πέτρας Λέσβου. Το κοσμικό του όνομα ήταν Ιωάννης Παλαιολόγος. Παρακολούθησε μαθήματα των Σαράφη, Βενιαμίν, Κούμα και Βάμβα και κατόπιν δίδαξε στη Μήθυμνα και στη Νικομήδεια.

Χειροτονήθηκε διάκονος και πρεσβύτερος και χειροθετήθηκε αρχιμανδρίτης από τον Πατριάρχη Αγαθάγγελο. Τον Δεκέμβριο του 1831, επί Πατριαρχίας Κωνσταντίου Α΄ εξελέγη Μητροπολίτης Μηθύμνης.

Απεβίωσε στην Πέτρα στις 23 Σεπτεμβρίου 1842 και ετάφη εντός του ναού της Θεοτόκου, που βρίσκεται επάνω στο βράχο. Άφησε σημαντικό μελοποιητικό και αντιγραφικό έργο, μεγάλο μέρος του οποίου παρέμεινε ανέκδοτο, ενώ τουπόλοιπο δυστυχώς καταστράφηκε σε μεγάλη πυρκαγιά που συνέβη το 1845 στη Μητρόπολη των Μηθυμναίων.

## Παραπομπές


## Πηγές
* 

Ιάκωβος
Κάτεργο Σάμου

Το **Κάτεργο** ή του **Αγίου Ιωάννη** ή ο **Άσπρος Βράχος** είναι βραχονησίδα του Βορειοανατολικού Αιγαίου πελάγους, που βρίσκεται νοτιοδυτικά της Σάμου και δυτικά από το ακρωτήριο Άγιος Ιωάννης. Στα απέναντι της παράλια είναι η παραλία Κάτεργο και λίγο πιο ψηλά το μοναστήρι του Αγίου Ιωάννη του Ελεήμονα. Είναι ένα από τα σημεία καταδύσεων και θαλάσσιας εξερεύνησης του νησιού.

## Παραπομπές


Κατηγορία:Ελληνικές βραχονησίδες
Βαρελούδι Σάμου

Το **Βαρελούδι** ή η **Βελανιδιά** είναι νησίδα του Βορειοανατολικού Αιγαίου πελάγους, που βρίσκεται στα νοτιοανατολικά παράλια της Σάμου, στο Στενό της Μύκαλης. Πρόκειται για μακρόστενη νησίδα, καλυμμένη από φρύγανα, 200 μέτρα από τις ακτές και νότια από την Ψιλή Άμμο.

## Εξωτερικοί σύνδεσμοι

* Προσάραξε τουρκικό σκάφος σε νησίδα της Σάμου από το https://www.newsbeast.gr/.
* Τα 492 Ελληνικά νησιά στο Β.Α. Αιγαίο - Βαρελούδι.

## Παραπομπές


Κατηγορία:Ελληνικές βραχονησίδες
Κοκκάρι Σάμου (νησίδα)

Το **Κοκκάρι** είναι μικρή βραχονησίδα του Βορειοανατολικού Αιγαίου πελάγους, που βρίσκεται στα βόρεια και προς τα ανατολικά παράλια της Σάμου. Είναι πολύ κοντά στην ανατολική άκρη της παραλίας Κοκκάρι.

## Παραπομπές


Κατηγορία:Ελληνικές βραχονησίδες
Τζιζάν

Η **Τζιζάν** (αραβικά: جيزان) είναι πόλη-λιμένας και πρωτεύουσα της επαρχίας Τζιζάν, η οποία βρίσκεται στη νοτιοδυτική άκρη της Σαουδικής Αραβίας. Η πόλη Τζιζάν βρίσκεται στην ακτή της Ερυθράς Θάλασσας και εξυπηρετεί μια μεγάλη αγροτική εστία που έχει πληθυσμό 319.119 κατοίκους από το 2021 και πάνω από 1,5 εκατομμύριο, εντός της μητροπολιτικής περιοχής. Καθώς η πόλη είναι η πρωτεύουσα της επαρχίας, διαθέτει το επαρχιακό αεροδρόμιο καθώς και τον λιμένα Τζιζάν. Η περιοχή φημίζεται για την υψηλής ποιότητας παραγωγή φρούτων όπως μάνγκο, σύκα, παπάγιες, δαμάσκηνα και καφέ.

Η Τζιζάν διαθέτει μια από τις μεγαλύτερες αγορές μεγάλων έργων στο βασίλειο με σημαντικά έργα υποδομής αξίας πολλών δισεκατομμυρίων δολαρίων. Η Saudi Aramco κατασκευάζει ένα διυλιστήριο 400.000 βαρελιών με συνεταιρικές τερματικές εγκαταστάσεις στην Ερυθρά Θάλασσα κοντά στην πόλη.

Οι κάτοικοι της Τζιζάν είναι Άραβες και χωρίζονται μεταξύ Σουνιτών Μουσουλμάνων και Σιιτών Μουσουλμάνων που ζουν στην περιοχή της Τζιζάν.

## Παραπομπές


Κατηγορία:Επαρχιακές πρωτεύουσες της Σαουδικής Αραβίας
Επίθεση στο Πανεπιστήμιο του Καρόλου

300px|μικρογραφία|Η σχολή τεχνών

thumb|300px|Την επομένη των πυροβολισμών, στήθηκε ένα αυτοσχέδιο μνημείο μπροστά από το γραφείο του πρύτανη.
Στις 21 Δεκεμβρίου 2023, δεκαπέντε άτομα, συμπεριλαμβανομένου του δράστη, σκοτώθηκαν σε μαζικούς πυροβολισμούς στη Σχολή Τεχνών του Πανεπιστημίου του Καρόλου, στην Πλατεία Γιαν Πάλαχ στο κέντρο της Πράγας, στην Τσεχία. Άλλοι 25 τραυματίστηκαν, εκ των οποίων οι τρεις ήταν αλλοδαποί. Ο δράστης αυτοκτόνησε μετά από συμπλοκή με την αστυνομία. Πριν από τον πυροβολισμό, ο πατέρας του δράστη βρέθηκε νεκρός στο σπίτι του στο Χοστούν.

Ο δράστης θεωρήθηκε ένας από τους πολλούς υπόπτους σε υπόθεση διπλής δολοφονίας που έλαβε χώρα έξι ημέρες νωρίτερα, αλλά ο επικεφαλής ανακριτής σχολίασε ότι η αστυνομία δεν κατάφερε να ενεργήσει έγκαιρα για να αποτρέψει την επίθεση.

Το περιστατικό είναι η πιο θανατηφόρα μαζική δολοφονία στη σύγχρονη ιστορία της Τσεχίας, ξεπερνώντας την επίθεση στο Μποχουμίν το 2020 και είναι ένας από τους πιο θανατηφόρους μαζικούς πυροβολισμούς στην Ευρώπη από τη σφαγή στο θέατρο Μπατακλάν στο Παρίσι το 2015.

## Παραπομπές


Κατηγορία:Τρομοκρατικά γεγονότα
Κατηγορία:Ένοπλες επιθέσεις
Σύστημα ωρών εργασίας 996

Το **σύστημα ωρών εργασίας 996** (κινέζικα: 996工作制) είναι πρόγραμμα εργασίας που εφαρμόζουν ορισμένες εταιρείες στην Κίνα. Πήρε το όνομά του από την απαίτησή του να εργάζονται οι εργαζόμενοι από τις **9**:00 π.μ. έως τις **9**:00 μ.μ., **6** ημέρες την εβδομάδα, δηλαδή 72 ώρες την εβδομάδα, 12 ώρες την ημέρα. Ορισμένες εταιρείες διαδικτύου στην Ηπειρωτική Κίνα έχουν υιοθετήσει αυτό το σύστημα ως το επίσημο πρόγραμμα εργασίας τους. Οι επικριτές υποστηρίζουν ότι το σύστημα ωρών εργασίας 996 αποτελεί παραβίαση του κινεζικού εργατικού δικαίου και το έχουν αποκαλέσει «σύγχρονη σκλαβιά».

Τον Μάρτιο του 2019, ξεκίνησε μια διαμαρτυρία «αντί-996» μέσω του GitHub. Από τότε, το ζήτημα του 996 αντιμετωπίζεται με αυξανόμενη δυσαρέσκεια στην Κίνα, αλλά παρά τις επίσημες υποσχέσεις της Κίνας ότι το σύστημα ωρών εργασίας 996 θα εξαφανιστεί, εξακολουθεί να ισχύει ευρέως.

## Ιστορικό
Η κουλτούρα της υπερωριακής εργασίας έχει μακρά ιστορία στις κινεζικές εταιρείες πληροφορικής, όπου η εστίαση είναι συνήθως στην ταχύτητα και τη μείωση του κόστους. Οι εταιρείες εφαρμόζουν μια σειρά μέτρων, όπως η επιστροφή των εξόδων των ταξί για υπαλλήλους που παραμένουν να εργάζονται στο γραφείο μέχρι αργά το βράδυ, για να ενθαρρύνουν την υπερωριακή εργασία.

Αυτό το σύστημα πολύωρης εργασίας με λίγα διαλείμματα είναι γνωστό ότι αυξάνει την εμφάνιση ψυχικών και σωματικών προβλημάτων που παρατηρούνται στους εργαζόμενους. Υπολογίζεται ότι πάνω από τα τρία τέταρτα των εργαζομένων σε μεγάλες πόλεις όπως το Πεκίνο, η Σαγκάη και η Γκουανγκτζόου υποφέρουν από κόπωση λόγω εργασίας, μυοσκελετικό πόνο, διαταραχές ύπνου ή διατροφικές διαταραχές, επαγγελματικό στρες και ανισορροπία μεταξύ εργασίας και οικογένειας. Σύμφωνα με τα κρατικά μέσα ενημέρωσης της Κίνας *[[Λαϊκή Ημερησία]]*, μια έρευνα του 2013 έδειξε ότι το 98,8% των Κινέζων εργαζομένων στον κλάδο της πληροφορικής δήλωσαν ότι είχαν προβλήματα υγείας. Πολυάριθμοι θάνατοι από υπερβολική εργασία και αυτοκτονίες έχουν σημειωθεί τις τελευταίες δεκαετίες λόγω του συστήματος 996 και άλλου συστήματος υπερωριακής εργασίας στην Κίνα.

Το 2020, μια μελέτη διαπίστωσε ότι «οι κινεζικές επιχειρήσεις είναι πιο πιθανό να ακολουθούν πολλές ώρες εργασίας από τις αμερικανικές». Μια άλλη μελέτη παρομοίασε τον πολιτισμό του 996 με τη «σύγχρονη σκλαβιά», που σχηματίστηκε μέσω του συνδυασμού «απεριόριστου παγκόσμιου καπιταλισμού και μιας κομφουκιανής κουλτούρας ιεραρχίας και υπακοής».

## Παραπομπές


## Εξωτερικοί σύνδεσμοι

* 996.icu
* 

Κατηγορία:Εργατικά δικαιώματα
Κατηγορία:Οικονομία της Κίνας
Κατηγορία:Εργασία στην Κίνα
What If...? (2ος κύκλος)

Ο δεύτερος κύκλος της Αμερικανικής σειράς ανθολογίας κινουμένων σχεδίων *[[What If...? (τηλεοπτική σειρά)|What If...?]]*, βασισμένη στην ομώνυμη σειρά κόμικς της Marvel Comics, εξερευνά εναλλακτικές πραγματικότητες στο πολυσύμπαν που δείχνουν τι θα γινόταν αν σημαντικές στιγμές του Κινηματογραφικού Σύμπαντος της Marvel (MCU) γινόντουσαν διαφορετικά. Ο κύκλος παράχθηκε από την Marvel Studios Animation, με την Α. Κ. Μπράντλεϊ να είναι η κεντρική σεναριογράφος και ο Μπράιαν Άντριους να είναι ο σκηνοθέτης.

Πρωταγωνιστεί ο Τζέφρι Ράιτ ως ο Παρατηρητής, ο οποίος αφηγείται την σειρά, με πολλούς ηθοποιούς του MCU να επαναλαμβάνουν τους ρόλους τους. Η ανάπτυξη του κύκλου είχε ξεκινήσει μέχρι τον Δεκέμβριο του 2019, με την επιστροφή των Μπράντλεϊ και Άντριους να επιβεβαιώνεται τον Νοέμβριο του 2021. Ο υπεύθυνος των κινουμένων σχεδίων Στέφαν Φρανκ επιβεβαιώθηκε ως επιπρόσθετος σκηνοθέτης τον Δεκέμβριο του 2023.

Ο δεύτερος κύκλος έκανε πρεμιέρα στο Disney+ στις 22 Δεκεμβρίου του 2021, και συνέχισε για εννιά επεισόδια, μέχρι τις 30 Δεκεμβρίου, ως μέρος της Φάσης Πέντε του MCU.

## Επεισόδια

## Ηθοποιοί και χαρακτήρες
Η σειρά αφηγείται από τον Τζέφρι Ράιτ ως ο Παρατηρητής, ένα μέλος της εξωγήινης φυλής των Παρατηρητών που παρατηρεί το πολυσύμπαν. Σε κάθε επεισόδιο πρωταγωνιστούν διαφορετικές εκδοχές χαρακτήρων από τις ταινίες του MCU, με πολλούς ηθοποιούς να επαναλαμβάνουν τους ρόλους τους.

## Σημειώσεις


## Παραπομπές


## Εξωτερικοί σύνδεσμοι

* ''What If...?'' στην IMDb

Κατηγορία:Μέσα της Πέμπτης Φάσης του Κινηματογραφικού Σύμπαντος της Marvel
Κατηγορία:Κύκλοι του What If...?
Ταξιάρχες Μανταμάδου Λέσβου

Οι **Ταξιάρχες** Μανταμάδου είναι οικισμός της Λέσβου στο Βόρειο Αιγαίο.

## Γενικά στοιχεία
Οι Ταξιάρχες βρίσκονται στο βόρειο τμήμα του νησιού, σε υψόμετρο 140 μέτρα και σε κοντινή απόσταση (περίπου 2 χλμ. βόρεια) από το κέντρο του Μανταμάδου.  
αριστερά|μικρογραφία|Η Ι.Μ. Ταξιαρχών Λέσβου
Εκεί είναι και η Ιερά Μονή Ταξιαρχών Λέσβου καθώς και ο Ιερός Προσκυνηματικός Ναός Παμμεγίστων Ταξιαρχών. Αναφέρεται επίσημα για πρώτη φορά το 1981 να απογράφεται ως ξεχωριστός οικισμός στην κοινότητα Μανταμάδου. Σύμφωνα με το σχέδιο Καλλικράτης και την τροποποίησή του Κλεισθένης Ι  ανήκει στην κοινότητα Μανταμάδου της δημοτικής ενότητας Μανταμάδου που υπάγεται στον δήμο Δυτικής Λέσβου ενώ σύμφωνα με την απογραφή 2011 απογράφησαν 132 κάτοικοι.

## Σημείωση
Στο νησί και τον Δήμο Μυτιλήνης είναι ο συνώνυμος οικισμός Ταξιάρχες.

## Παραπομπές


Κατηγορία:Δήμος Λέσβου
Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Τζος Γουίντον

Ο **Τζόσεφ Χιλ Γουίντον** (23 Ιουνίου 1964) είναι Αμερικανός σεναριογράφος, σκηνοθέτης, παραγωγός και συνθέτης. Έχει ιδρύσει τις εταιρείες Mutant Enemy Productions και Bellwether Pictures και έχει δημιουργήσει τις τηλεοπτικές σειρές *[[Buffy the Vampire Slayer]]* (1997–2003), *Angel* (1999–2004), *Firefly* (2002), *Dr. Horrible's Sing-Along Blog* (2008), *[[Dollhouse]]* (2009–2010), *[[Agents of S.H.I.E.L.D.]]* (2013–2020) και *The Nevers* (2021).

Στον κινηματογράφο, ο Γουίντον έγραψε το σενάριο των ταινιών *[[Buffy the Vampire Slayer (ταινία)|Buffy the Vampire Slayer]]* (1992), *[[Toy Story]]* (1995), *[[Άλιεν: Η Αναγέννηση]]* (1997), *Serenity* (2005), *[[Το μικρό σπίτι στο δάσος]]* (2012) και *Πολύ Κακό για το Τίποτα* (2012). Έχει σκηνοθετήσει τις υπερηρωικές ταινίες *[[Οι Εκδικητές (ταινία, 2012)|Οι Εκδικητές]]* (2012) και *[[Εκδικητές: Η Εποχή του Ultron]]* (2015). Συν-έγραψε το σενάριο της υπερηρωικής ταινίας του Εκτεταμένου Σύμπαντος της DC *[[Justice League (ταινία)|Justice League]]* (2017) και αντικατέστησε τις περισσότερες σκηνές της ταινίας, αντικαθιστώντας τον Ζακ Σνάιντερ, ο οποίος πιστώθηκε ως ο σκηνοθέτης της ταινίας.

Από το 2020, διάφοροι ηθοποιοί έχουν κατηγορήσει τον Γουίντον για απρεπής συμπεριφορά, κάτι το οποίο έχει αρνηθεί. Η WarnerMedia ερεύνησε τις κατηγορίες του ηθοποιού του *Justice League* Ρέι Φίσερ και ανακοίνωσε πως πήρε «επανορθωτική πράξη» τον Δεκέμβριο του 2020.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί άθεοι
Κατηγορία:Αμερικανοί συγγραφείς κόμικς
Κατηγορία:Αμερικανοί φεμινιστές
Κατηγορία:Αμερικανοί ουμανιστές
Κατηγορία:Αμερικανοί σεναριογράφοι
Κατηγορία:Υπαρξιστές
Κατηγορία:Αμερικανοί παραγωγοί ταινιών
Κατηγορία:Αμερικανοί σκηνοθέτες κινηματογράφου
Μάικλ Ρούκερ

Ο **Μάικλ Ρούκερ** (6 Απριλίου 1955) είναι Αμερικανός ηθοποιός. Είναι γνωστός για τους ρόλους του ως Μέρι Ντίξον στην τηλεοπτική σειρά *[[The Walking Dead (τηλεοπτική σειρά)|The Walking Dead]]* (2010–2013) και ως Γιόντου Ουντόντα στο Κινηματογραφικό Σύμπαν της Marvel, έχοντας εμφανιστεί στις ταινίες *[[Φύλακες του Γαλαξία (ταινία, 2014)|Φύλακες του Γαλαξία]]* (2014), *[[Φύλακες του Γαλαξία 2]]* (2017) και *[[Φύλακες του Γαλαξία 3]]* (2023), στην τηλεοπτική σειρά *[[What If...? (τηλεοπτική σειρά)|What If...?]]* (2021–2023) και στο τηλεοπτικό σπέσιαλ *[[Οι Φύλακες του Γαλαξία Εορταστικό Αφιέρωμα]]* (2022). Είναι συχνός συνεργάτης με τον σκηνοθέτη των ταινιών *Φύλακες του Γαλαξία* Τζέιμς Γκαν, έχοντας εμφανιστεί στις ταινίες του *Slither* (2006), *Super* (2010) και *[[The Suicide Squad]]* (2021).

## Παραπομπές


## Εξωτερικοί σύνδεσμοι
* 
* 
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Λιμάνι Λέσβου

Το **Λιμάνι** ή **Λιμένιο** ή Λιμάνι Κάπης είναι πολύ μικρός παραθαλάσσιος οικισμός της Λέσβου στο Βόρειο Αιγαίο.

## Γενικά στοιχεία
Το Λιμάνι βρίσκεται στα βορειοανατολικά παράλια του νησιού, βορειοδυτικά του ακρωτηρίου Τσακμάκι σε υψόμετρο 10 μέτρα Απέχει περίπου 7 χλμ. Β.-ΒΑ. από τον Μανταμάδο, 23 χλμ. Α.-ΝΑ. από την Καλλονή (έδρα του δήμου) και 7 χλμ. Α.-ΒΑ. από την Κάπη της οποίας είναι το επίνειο.

Αναφέρεται επίσημα μετά την απελευθέρωση της Λέσβου το 1928 με την παλιά του ονομασία από την τουρκοκρατία ως *Γενί Λιμάνι* να προσαρτάται στην κοινότητα Κάπης. Το 1949 με το ΦΕΚ 173Α - 10/08/1949 μετονομάστηκε σε Λιμένιον Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με την Κάπη αποτελούν την ομώνυμη κοινότητα που υπάγεται στη δημοτικής ενότητας Μανταμάδου του δήμου Δυτικής Λέσβου ενώ σύμφωνα με την απογραφή 2011 απογράφησαν 2 κάτοικοι.

## Παραπομπές


Κατηγορία:Δήμος Λέσβου
Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Κέιτι Ντάγκλας (ηθοποιός)

Η **Κάθριν Έμιλυ Ντάγκλας** (, 19 Οκτωβρίου 1998) είναι Καναδή ηθοποιός.

## Φιλμογραφία
### Τηλεόραση
* 2007: ΣΤ2: Εγκληματολογικός παράγοντας (*F2: Forensic Factor*)
* 2009: Σημείο ανάφλεξης (*Flashpoint*)
* 2012: Λιγότερο από ευγενικό (*Less Than Kind*) 
* 2012: Άλφα (*Alphas*)
* 2013–2014: Spooksville
* 2013–2015: Περιφρόνηση (*Defiance*) 
* 2014: Οικονομία Ελπίδα (*Saving Hope*)
* 2015–2016: Μαξ & Σρεντ (*Max & Shred*)
* 2016: Αυξάνοντας τις Προσδοκίες (*Raising Expectations*)
* 2016: Αυτόπτης μάρτυρας (*Eyewitness*)
* 2017–2019: Η Μαίρη σκοτώνει ανθρώπους (*Mary Kills People*)
* 2018: Βγήκε (*Creeped Out*)
* 2018: Βάρος της Αλήθειας (*Burden of Truth*)
* 2019: Νοσοκόμες (*Nurses*)
* 2021–2023: Αρκετά σκληρές υποθέσεις (*Pretty Hard Cases*)
* από 2021: Τζίνι & Τζόρτζια (*Ginny & Georgia*)

### Ταινία
* 2011: Μείνε μαζί μου (*Stay with Me*)
* 2012: Ηλιοφάνεια σκίτσα μιας μικρής πόλης (*Sunshine Sketches of a Little Town*)
* 2013: Καταναγκασμός (*Compulsion*)
* 2018: Επίπεδο 16 (*Level 16*)
* 2018: Κάθε μέρα (*Every Day*)
* 2018: Πιστέψτε με: Η Απαγωγή της Λίζα ΜακΒέι (*Believe Me: The Abduction of Lisa McVey*)
* 2019: Πιο παχύ από το νερό (*Thicker Than Water*)
* 2022: Το περπάτημα (*The Walk*)
* 2023: Το κορίτσι που δραπέτευσε: Η ιστορία της Κάρα Ρόμπισον (*The Girl Who Escaped: The Kara Robinson Story*)

## Παραπομπές


## Εξωτερικοί σύνδεσμοι
*

Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί τηλεόρασης
Έβα Γιανικόφσκι

μικρογραφία|Ο τάφος της Εύα Γιανικόφσκι στη Βουδαπέστη
Η **Εύα Γιανικόφσκι** (*Éva Janikovszky*, 23 Απριλίου 1926, Σέγκεντ - 14 Ιουλίου 2003, Βουδαπέστη) ήταν Ουγγαρέζα συγγραφέας.

Έγραψε μυθιστορήματα τόσο για παιδιά όσο και για ενήλικες, αλλά είναι κυρίως γνωστή για τα παιδικά της βιβλία, τα οποία έχουν μεταφραστεί σε 35 γλώσσες. 

## Βιογραφία
Γεννήθηκε στις 23 Απριλίου 1926 στο Σέγκεντ της Ουγγαρίας. 

Σπούδασε φιλοσοφία και λαογραφία στο Πανεπιστήμιο του Σέγκεντ από το 1944 έως το 1948 και φιλοσοφία, ψυχολογία και πολιτική οικονομία στο Πανεπιστήμιο  Λόραντ Έτβες της Βουδαπέστης από το 1948 έως το 1950, από όπου και έλαβε το δίπλωμα διδασκαλίας το 1950. Από το 1950 έως το 1953 εργάστηκε ως σύμβουλος του Υπουργείου Πολιτισμού στον τομέα των σχολικών βιβλίων και στη συνέχεια για τέσσερα χρόνια ως συντάκτρια σε εκδότη βιβλίων για νέους. Αργότερα έγινε αρχισυντάκτρια του εκδοτικού οίκου Ferenc Móra. Το πρώτο της βιβλίο Csip-Csup εκδόθηκε το 1957. Στα βιβλία της εξερευνούσε συχνά τη σχέση μεταξύ παιδιών και ενηλίκων βασισμένη σε καθημερινές εμπειρίες και συγκρούσεις. Έγραψε επίσης σενάρια για ταινίες, εργάστηκε για περιοδικά και εμφανίστηκε σε ραδιοφωνικές και τηλεοπτικές εκπομπές. Μερικά από τα βιβλία της έχουν γίνει ταινίες  κινουμένων σχεδίων ή τηλεταινίες. Πολλά από τα κείμενά τους εικονογραφήθηκαν από τον γραφίστα Λάζλο Ρέμπερ (1920–2001) και έτσι σχηματίζουν μια αδιαμφισβήτητη ενότητα

Το 1973 της απονεμήθηκε το Γερμανικό Βραβείο Νεαρών Αναγνωστών (Deutscher Jugendliteraturpreis), ενώ έχει τιμηθεί και με το διεθνές βραβείο Τάγμα του Χαμόγελου.

Απεβίωσε στη Βουδαπέστη στις 14 Ιουλίου του 2003. 

Ο τάφος της είναι διακοσμημένος με μία γραφομηχανή.

## Παραπομπές


Κατηγορία:Ούγγροι συγγραφείς
Κατηγορία:Συγγραφείς παιδικής και νεανικής λογοτεχνίας
Στον κλοιό των γκάνγκστερς

Το ***Στον κλοιό των γκάνγκστερς*** (Πρωτότυπος τίτλος: *Gas-Oil*) είναι Γαλλικό αστυνομικό θρίλερ του 1955 σε σκηνοθεσία Ζιλ Γκρέιντζερ και σενάριο του σκηνοθέτη σε συνεργασία με τον Μισέλ Οντιάρ. Πρωταγωνιστούν οι Ζαν Γκαμπέν, Ζαν Μορό, Ροζέ Χανίν και ο Μαρσέλ Μποζουφί (στο κινηματογραφικό ντεμπούτο του).

## Πλοκή
Η υπόθεση της ταινίας περιστρέφεται γύρω από τον οδηγό φορτηγού Ζαν Σαπ (Ζαν Γκαμπέν), ο οποίος ξυπνώντας νωρίς ένα πρωί, μετά από μια νύχτα με την κοπέλα του Άλις, κάνοντας το καθιερωμένο δρομολόγιο πέφτει κατά λάθος πάνω σε ένα πτώμα που βρίσκεται στη μέση του δρόμου. Αυτός ο άνδρας είχε λάβει μέρος σε μια αιματηρή ληστεία λίγες ώρες νωρίτερα. Ο Ζαν καταγγέλλει το περιστατικό στην αστυνομία, η οποία, υποπτεύεται ότι πρόκειται για παράνομη πράξη και κατάσχει το φορτηγό του. Την ίδια μέρα η χήρα του νεκρού επισκέπτεται τον Ζαν και τον κατηγορεί ότι έκλεψε τα χρήματα που μετέφερε ο άντρας της πριν τον σκοτώσουν. Ο Ζαν δεν γνωρίζει τίποτα για τα κλεμμένα χρήματα, αλλά στη συνέχεια γίνεται στόχος βίαιης παρενόχλησης από τους συνεργούς του νεκρού, οι οποίοι προσπαθούν να τον εκφοβίσουν, νομίζοντας ότι ο Ζαν έχει όντως ανακτήσει τα κλοπιμαία από τη ληστεία κατά τη διάρκεια του ατυχήματος.

## Κυκλοφορία
Η ταινία έκανε πρεμιέρα στις 9 Νοεμβρίου 1955 στην Γαλλία, ενώ στην Ελλάδα κυκλοφόρησε στις 22 Αυγούστου 1956 στους κινηματογράφους *Αθηναίον* και *Μετροπόλ* της Αθήνας.

## Παραπομπές

## Εξωτερικοί σύνδεσμοι
*

Κατηγορία:Ταινίες του 1955
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες σε σκηνοθεσία Ζιλ Γκρέιντζερ
Κατηγορία:Ταινίες γυρισμένες στη Γαλλία
Κατηγορία:Ταινίες σε σενάριο Μισέλ Οντιάρ
Σεφελά

thumb|Η Σεφελά κοντά στο Ταρούμ
Η **Σεφελά** ή **Σφελά** (σημ.: «πεδινά», βιβλικά εβραϊκά: הַשְּפֵלָה *hašŠǝfēlā*, νέα εβραϊκά: שְׁפֵלַת יְהוּדָה *Šǝfēlat Yəhūda*) είναι μεταβατική περιοχή κυματοειδών λόφων με ήπια κλίση στο νοτιοκεντρικό Ισραήλ, που εκτείνεται 10–15 χλμ. μεταξύ των Ορέων της Ιουδαίας και της Παράκτιας Πεδιάδας. Η Σεφελά είναι σε μεγάλο βαθμό αγροτική με πολλές φάρμες, αλλά οι πόλεις Ασντόντ, Ασκελόν, Ρεχοβότ, Μπέιτ Σεμές και Κιριάτ Γκατ κατά προσέγγιση την περιβάλλουν.

Έχει μήκος περίπου 60 χλμ σε κατεύθυνση βορρά-νότου και μόνο 13 χλμ πλάτος, υποδιαιρείται σε δύο μέρη: την δυτική «Κάτω Σεφελά», η οποία ξεκινά σε υψόμετρο περίπου 150 μέτρων πάνω από την επιφάνεια της θάλασσας και δεν υπερβαίνει τα 200 μέτρα πάνω από την παράκτια πεδιάδα, και την ανατολική «Άνω Σεφελά» που υψώνεται μεταξύ 250 και 450 μέτρων πάνω από την επιφάνεια της θάλασσας.

## Παραπομπές


Κατηγορία:Γεωγραφία του Ισραήλ
Κατηγορία:Εβραϊκές Βιβλικές τοποθεσίες
Οζγκιούρ Φερχάτ

Ο **Οζγκιούρ Φερχάτ** (τουρκικά: *Özgür Ferhat*, Ίασμος Ροδόπης, 1985)  είναι Έλληνας οδοντίατρος, πολιτικός και βουλευτής της Νέας Αριστεράς, εκλεγμένος με τον ΣΥ.ΡΙΖ.Α. - Π.Σ. στις εκλογές του Ιουνίου 2023.

## Βιογραφία
Γεννήθηκε το 1985 στον Ίασμο Ροδόπης και ανήκει στη μουσουλμανική μειονότητα της Δυτικής Θράκης. Είναι απόφοιτος της Οδοντιατρικής Σχολής του Εθνικού και Καποδιστριακού Πανεπιστημίου Αθηνών. Έχει διατελέσει μέλος του Συλλόγου Φοιτητών, 
αντιπρόεδρος του Συλλόγου Οδοντιάτρων, ιδρυτικό μέλος του Μειονοτικού Πολιτιστικού Συλλόγου και μέλος Επιστημόνων Μειονότητας.

Ακολούθησε την πορεία του πατέρα του, Ναζήφ Φερχάτ, έχοντας επί σειρά ετών ενεργή συμμετοχή στην Αριστερά, τους κοινωνικούς αγώνες, τα ανθρώπινα και μειονοτικά δικαιώματα. Εντάχθηκε στην Νεολαία Συνασπισμού το 2003 και από το 2012 ήταν μέλος της Νομαρχιακής Επιτροπής Ροδόπης, στην οποία διατέλεσε επί σειρά ετών αναπληρωτής συντονιστής. Υπήρξε μέλος της Κεντρικής Επιτροπής του ΣΥΡΙΖΑ-Π.Σ., υπεύθυνος της Επιτροπής Υγείας της Ν.Ε. Ροδόπης, επιστημονικός συνεργάτης της Κ.Ο. και υποψήφιος βουλευτής το 2019. Εκλέχθηκε βουλευτής Ροδόπης στις εκλογές Μαΐου του 2023 με τον ΣΥΡΙΖΑ-Π.Σ. και τον Οκτώβριο του ίδιου έτους ορίστηκε αναπληρωτής τομεάρχης Υγείας του κόμματος. Αποχώρησε απο τον ΣΥΡΙΖΑ στις 23 Νοεμβρίου 2023, μαζί με οκτώ ακόμη βουλευτές της Κίνησης «6+6» δημοσιοποιώντας σχετικό κείμενο. Χαρακτήρισε βασανιστική την απόφαση της αποχώρησής του και από τις 5 Δεκεμβρίου 2023 ανήκει στην Κοινοβουλευτική Ομάδα της Νέας Αριστεράς. 

Μιλάει ελληνικά, τουρκικά και αγγλικά.

## Παραπομπές


## Εξωτερικοί σύνδεσμοι
*ΣΥΡΙΖΑ-Π.Σ. 

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες οδοντίατροι
Κατηγορία:Έλληνες τουρκικής καταγωγής
Κατηγορία:Έλληνες Μουσουλμάνοι
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ροδόπης
Αλ-Μπίρα

Η **Αλ-Μπίρα** (αραβικά: البيرة, εβραϊκά: אל-בירֶה), γνωστή κατά την ελληνιστική περίοδο ως **Βέροια** ή **Βηρώθ**, είναι παλαιστινιακή πόλη στην κεντρική Δυτική Όχθη, 15 χιλιόμετρα βόρεια της Ιερουσαλήμ. Είναι η πρωτεύουσα του Κυβερνείου Ραμάλα και Αλ-Μπίρα του Κράτους της Παλαιστίνης. Βρίσκεται στην κεντρική κορυφογραμμή που διασχίζει τη Δυτική Όχθη, 860 μέτρα πάνω από την επιφάνεια της θάλασσας, καλύπτοντας έκταση 22,4 τετραγωνικών χιλιομέτρων. Η Αλ-Μπίρα βρίσκεται υπό τη διοίκηση της Εθνικής Παλαιστινιακής Αρχής (ως μέρος της Περιοχής A).

Λόγω της θέσης της, η Αλ-Μπίρα χρησίμευε ως οικονομικό σταυροδρόμι μεταξύ του βορρά και του νότου, κατά μήκος της διαδρομής των καραβανιών ανάμεσα στην Ιερουσαλήμ και τη Ναμπλούς. Σύμφωνα με το Παλαιστινιακό Κεντρικό Γραφείο Στατιστικής, η πόλη είχε πληθυσμό περίπου 45.975 κατοίκους στην απογραφή του 2017.

## Παραπομπές


Κατηγορία:Πόλεις της Παλαιστίνης
Don't Touch That Dial

Το **"Don't Touch That Dial"** (μετάφραση: **"Μην αγγίζεις αυτό το καντράν"**) είναι το δεύτερο επεισόδιο της Αμερικανικής τηλεοπτικής μίνι σειράς *[[WandaVision]]*, η οποία βασίζεται στους χαρακτήρες Γουάντα Μάξιμοφ / Scarlet Witch και Vision των Marvel Comics. Ακολουθεί ένα νιόπαντρο ζευγάρι καθώς προσπαθούν να κρύψουν τις υπερδυνάμεις τους και να ζήσουν μια κανονική ζωή στην προαστιακή πόλη του Γουέστβιου του Νιου Τζέρσεϊ. Το επεισόδιο τοποθετείται στο Κινηματογραφικό Σύμπαν της Marvel (MCU), και η ιστορία του συμβαδίζει με τα γεγονότα των ταινιών του MCU. Γράφτηκε από την Γκρέτσεν Έντερς και σκηνοθετήθηκε από τον Ματ Σάκμαν.

Οι Ελίζαμπεθ Όλσεν και Πολ Μπέτανι επαναλαμβάνουν τους ρόλους τους ως Γουάντα Μάξιμοφ και Vision, αντίστοιχα, με τους Τιόνα Πάρις, Ντέμπρα Τζο Ραπ και Κάθριν Χαν να εμφανίζονται σε δεύτερους ρόλους. Η ανάπτυξη είχε ξεκινήσει μέχρι τον Οκτώβριο του 2018, και ο Σάκμαν εντάχθηκε τον Αύγουστο του 2019. Το επεισόδιο αποτίει φόρο τιμής σε τηλεοπτικές κωμωδίες καταστάσεων από την δεκαετία του 1960, κυρίως το *[[Bewitched]]*. Τα γυρίσματα πραγματοποιήθηκαν στα Pinewood Atlanta Studios στην Ατλάντα της Τζόρτζια και στο Λος Άντζελες, κυρίως σε ασπρόμαυρες κάμερες, με εξαίρεση το τέλος του επεισοδίου όπου η σειρά γίνεται έγχρωμη. Αυτό πραγματοποιήθηκε με οπτικά εφέ που σχεδιάστηκαν για να μοιάζουν με αυτά της δεκαετίας του 1960.

Το "Don't Touch That Dial" κυκλοφόρησε στην συνδρομητική υπηρεσία Disney+ στις 15 Ιανουαρίου του 2021. Οι κριτικοί επαίνεσαν τις ερμηνείες των Όλσεν και Μπέτανι και το χιούμορ, αλλά κάποιοι επίκριναν την έλλειψη πλοκής. Έλαβε διάφορες διακρίσεις, περιλαμβάνοντας δύο υποψηφιότητες για Βραβεία Έμμυ Ζώνης Υψηλής Τηλεθέασης.

## Πλοκή
Σε σκηνικό δεκαετίας του 1960, η Γουάντα και ο Vision προετοιμάζονται για το μαγικό νούμερο που θα παρουσιάσουν στο σόου ταλέντων της γειτονιάς. Η Γουάντα και η Άγκνες περνάνε τη μέρα με την επιτροπή προγραμματισμού, της οποίας επικεφαλής είναι η Ντότι, ενώ ο Vision επιχειρεί να συμμετάσχει σε μία συνεδρία ομάδας περιπολίας. Στη συνεδρία όμως, καταπίνει καταλάθος μία τσίχλα που κολλάει στον εσωτερικό μηχανισμό του. Η Γουάντα γίνεται φίλη με την Τζεραλντίν, ενώ παρατηρεί παράξενα πράγματα γύρω της: ένα έγχρωμο ελικοπτεράκι εμφανίζεται στον ασπρόμαυρο κόσμο τους, μία φωνή στο ραδιόφωνο φαίνεται να της μιλάει και ένας κόκκινος λεκές από αίμα εμφανίζεται στο χέρι της Ντότι. Το σόου ταλέντων αρχίζει, αλλά ο Vision φέρεται παράξενα αποκαλύπτοντας τις ικανότητές του στο κοινό. Η Γουάντα χρησιμοποιεί τις δικές της ικανότητες για να τον καλύψει, παρουσιάζοντας όσα κάνει ως ταχυδακτυλουργικά κόλπα. Αργότερα, αφαιρεί την τσίχλα από τον μηχανισμό του κι αυτός επανέρχεται στη φυσιολογική του κατάσταση. Επιστρέφοντας σπίτι, η Γουάντα είναι πλέον εμφανώς έγκυος. Ακούγοντας θόρυβο βγαίνουν έξω και, όταν βλέπουν έναν μελισσοκόμο να εξέρχεται από το φρεάτιο, η Γουάντα επαναφέρει την πραγματικότητά τους στο σημείο πριν αυτός ο άντρας εμφανιστεί, με το σκηνικό να μετατρέπεται σε έγχρωμο, προχωρώντας στη δεκαετία του 1970.

## Παραπομπές


## Εξωτερικοί σύνδεσμοι

* 

Κατηγορία:Επεισόδια του WandaVision
Onze d'Or

Το ***Onze d'Or*** (εναλλακτική ονομασία: *Onze Mondial* Ευρωπαίος Ποδοσφαιριστής της Χρονιάς) είναι ένα ποδοσφαιρικό βραβείο που απονέμεται από το γαλλικό περιοδικό *Onze Mondial,* ετησίως από το 1976. Το βραβείο τιμά τον καλύτερο παίκτη στην Ευρώπη, με οποιονδήποτε παίκτη σε ευρωπαϊκό πρωτάθλημα να είναι κατάλληλος. Από το 1991 γίνεται και ψηφοφορία για τον καλύτερο προπονητή της χρονιάς.

Οι αναγνώστες του *Onze Mondial* επιλέγουν την ιδανική τους ομάδα για την σεζόν, την *Onze de Onze* («Οι έντεκα της Onze), και μεταξύ αυτών των παικτών επιλέγουν τους τρεις πρώτους, που λαμβάνουν το *Onze d'Or* («Χρυσό Onze»), το *Onze d' Argent* («Αργυρό Onze»), και το *Onze de Bronze* («Χάλκινο Onze»), αντίστοιχα. Τα βραβεία βασίστηκαν στο προηγούμενο ημερολογιακό έτος μέχρι το 2009, αλλά μεταφέρθηκαν σε μορφή σεζόν ξεκινώντας από αυτήν του 2010–11.

Ο Λιονέλ Μέσι είναι ο μόνος παίκτης που έχει κερδίσει το βραβείο σε τέσσερις περιπτώσεις (2009–2012, 2018). Μόνο δύο άλλοι παίκτες έχουν κερδίσει το Χρυσό Onze τρεις φορές: ο Μισέλ Πλατινί (1983–1985) και ο Ζινεντίν Ζιντάν (1998, 2000–2001). Στην 20η επέτειο του περιοδικού το 1995, επιλέχθηκε ένα *Super Onze d'Or* μεταξύ των προηγούμενων νικητών. Οι πέντε πρώτοι παίκτες που επιλέχθηκαν ήταν: 1. Μισέλ Πλατινί (74%), 2. Μάρκο φαν Μπάστεν (10%), 3. Ντιέγκο Μαραντόνα (5%), 4. Ρομπέρτο Μπάτζο (4%) και 5. Ρομάριο (3%).

## Νικητές

[μικρογραφία| Ο [Λιονέλ Μέσι έχει κερδίσει το βραβείο τέσσερις φορές, αριθμό που αποτελεί ρεκόρ.]]
[μικρογραφία|325x325εσ| Ο [Ζινεντίν Ζιντάν έχει κερδίσει το βραβείο τρεις φορές.]]

## Προπονητής της Χρονιάς

### Νίκες ανά προπονητή
[μικρογραφία| Ο πρώην προπονητής της [Άρσεναλ ΦΚ|Άρσεναλ, Αρσέν Βενγκέρ, κέρδισε το βραβείο τέσσερις φορές, αριθμό που αποτελεί ρεκόρ.]]

## Σημειώσεις

## Παραπομπές


Κατηγορία:Ευρωπαϊκά ποδοσφαιρικά βραβεία
Κατηγορία:Σελίδες με μη επιθεωρημένες μεταφράσεις
Η Κινηματογραφική Λέσχη

***Η Κινηματογραφική Λέσχη*** είναι ένα αυτοβιογραφικό βιβλίο του Καναδού συγγραφέα David Gilmour . Διηγείται τα γεγονότα της περιόδου που άφησε τον έφηβο γιο του (Jesse Gilmour) να εγκαταλείψει το λύκειο υπό τον όρο ότι πρέπει να παρακολουθεί τρεις ταινίες την εβδομάδα. Εκδόθηκε για πρώτη φορά από τους εκδότες Thomas Allen τον Σεπτέμβριο του 2007.
Το κλειδί του μυστηρίου

***Το κλειδί του μυστηρίου*** (Πρωτότυπος τίτλος: *Maigret tend un piège*) είναι γαλλική αστυνομική ταινία του 1958 σε σκηνοθεσία Ζαν Ντελανουά. Το σενάριο είναι των Ντελανουά, Μισέλ Οντιάρ και Ροντόλφ-Μορίς Ορλόντ και αποτελεί προσαρμογή του μυθιστορήματος "Ο Μαιγκρέ στήνει παγίδα" του βέλγου συγγραφέα Ζωρζ Σιμενόν. Πρωταγωνιστούν οι Ζαν Γκαμπέν, Ανί Ζιραρντό, Ζαν Ντεσαγί, Ολιβιέ Χουσνότ και Αντρέ Βαλμί.
## Πλοκή
Η υπόθεση  διαδραματίζεται στην παριζιάνικη συνοικία Μαρέ, όπου πολλές ανύπαντρες γυναίκες δολοφονούνταν διαδοχικά κάθε φορά μετά το σκοτάδι. Ο επιθεωρητής Μαιγκρέ υποπτεύεται ότι ο εγκληματίας προσπαθεί να τον προκαλέσει. Έχει συλλάβει έναν ψεύτικο ένοχο, τον Μαζέ, προκειμένου να αναγκάσει τον πραγματικό δολοφόνο να εμφανιστεί κατά την ανασύσταση του τελευταίου εγκλήματος. Μια βοηθός της αστυνομίας, που χρησιμοποιήθηκε ως δόλωμα, δέχεται επίθεση από τον δολοφόνο, αλλά αντέχει και ο τελευταίος καταφέρνει να διαφύγει. Εν τω μεταξύ, ο επιθεωρητής Λαγκρύμ ακολουθεί μια νεαρή γυναίκα, την Ιβόν Μορίν, η στάση της οποίας του φαίνεται ύποπτη. Ο Μαιγκρέ την επισκέπτεται και γνωρίζει τον σύζυγό της Μαρσέλ, αρχιτέκτονα-διακοσμητή. Αποδεικνύεται ότι ο Μαρσέλ πέρασε τα νιάτα του στην Place des Vosges και ότι η μητέρα του μένει ακριβώς στο τετράγωνο όπου ο δολοφόνος εξαφανίστηκε κατά την τελευταία του απόπειρα. Σύντομα, ο Μαιγκρέ είναι πεπεισμένος ότι έχει βρει τον ένοχο και συλλαμβάνει τον Μαρσέλ. Αλλά ένα νέο έγκλημα διαπράττεται ενώ ο ύποπτος βρίσκεται υπό κράτηση στην αστυνομία στο Quai des Orfèvres.

## Κυκλοφορία
Η ταινία έκανε πρεμιέρα στις 29 Ιανουαρίου 1958 στην Γαλλία, ενώ στην Ελλάδα κυκλοφόρησε 15 Δεκεμβρίου 1958 στον κινηματογράφο Αττικόν της Αθήνας.

## Διαφορές από το μυθιστόρημα

Υπάρχουν πολλές διαφορές μεταξύ της ταινίας και του μυθιστορήματος. Ο χαρακτήρας του Μαρσέλ ονομάζεται Μοντσίν στο βιβλίο. Πολλοί χαρακτήρες έχουν άλλα ονόματα, πολλές διευθύνσεις είναι διαφορετικές.  Στο έργο του Σιμενόν, ο Μαζέ δεν είναι ένας μικρός τραμπούκος αλλά πρώην συνάδελφος του Μεγκρέ και ο επιθεωρητής Λαγκρίμ δεν υπάρχει. Επίσης η διπλή ζωή της Υβόν δεν αναφέρεται.  Από την άλλη, στο μυθιστόρημα, ο δολοφόνος επιτίθεται στους δρόμους της Μονμάρτρης, ενώ η ταινία διαδραματίζεται στο Μαρέ.

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1958
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Ταινίες γυρισμένες στο Παρίσι
Κατηγορία:Ταινίες βασισμένες σε μυθιστορήματα
Κατηγορία:Γαλλικές αστυνομικές θρίλερ ταινίες
Κατηγορία:Ταινίες σε σενάριο Μισέλ Οντιάρ
Κατηγορία:Ιταλικές ταινίες της δεκαετίας 1950
Κατηγορία:Ταινίες τοποθετημένες στο Παρίσι
Βοεβοδάτο Βαρσοβίας (1975–1998)

Το **Βοεβοδάτο Βαρσοβίας**, μεταξύ 1975 και 1990 γνωστό ως **Βοεβοδάτο της Πρωτεύουσας Βαρσοβίας**, ήταν βοεβοδάτο (περιφέρεια) της Λαϊκής Δημοκρατίας της Πολωνίας από το 1975 έως το 1989, και της Τρίτης Δημοκρατία της Πολωνίας από το 1989 έως το 1998. Πρωτεύουσά της ήταν η Βαρσοβία και βρισκόταν στην κεντρική Μασοβία. Ιδρύθηκε την 1η Ιουνίου 1975, από το τμήμα του Βοεβοδάτου Βαρσοβίας και το βοεβοδάτο της πόλης της Βαρσοβίας, και υπήρχε μέχρι τις 31 Δεκεμβρίου 1998, όταν ενσωματώθηκε στο τότε ιδρυμένο Βοεβοδάτο Μασοβίας.

## Ιστορία
Το Βοεβοδάτο της Πρωτεύουσας Βαρσοβίας ιδρύθηκε την 1η Ιουνίου 1975, ως μέρος της διοικητικής μεταρρύθμισης, και ήταν ένα από τα βοεβοδάτα της Λαϊκής Δημοκρατίας της Πολωνίας. Σχηματίστηκε από το τμήμα της επικράτειας του Βοεβοδάτου Βαρσοβίας και του βοεβοδάτου της πόλης της Βαρσοβίας, που έγινε η πρωτεύουσά του. Το 1975, κατοικούνταν από 2.154.700 άτομα.

Στις 9 Δεκεμβρίου 1989, η Λαϊκή Δημοκρατία της Πολωνίας αντικαταστάθηκε από την Τρίτη Δημοκρατία της Πολωνίας. Το 1990, το όνομά του άλλαξε σε *Βοεβοδάτο Βαρσοβίας*. Το 1997 είχε πληθυσμό 2.418.400 κατοίκους και έκταση 3.788 χλμ². Υπήρχε μέχρι τις 31 Δεκεμβρίου 1998, όταν ενσωματώθηκε στο τότε εδραιωμένο Βοεβοδάτο Μασοβίας.

## Υποδιαιρέσεις
[αριστερά|μικρογραφία|220x220εσ| Τα περιφερειακά γραφεία και οι [γκμίνα (δήμοι) της Πολωνίας το 1998, συμπεριλαμβανομένου του Βοεβοδάτου Βαρσοβίας.]]
Το 1997, το βοεβοδάτο χωρίστηκε σε 58 γκμίνα (δήμους), συμπεριλαμβανομένων 25 αστικών δήμων, 14 αστικών-αγροτικών δήμων και 20 αγροτικών δήμων. Περιελάμβανε 28 πόλεις.

Από το 1990 έως το 1998, χωρίστηκε επιπλέον σε 7 περιφερειακά γραφεία, το καθένα αποτελούμενο από τους διάφορους δήμους.

## Δημογραφικά στοιχεία

### Πληθυσμός

### Μεγάλες πόλεις
Οι μεγαλύτερες πόλεις, κατά πληθυσμό το 1995, ήταν:

* Βαρσοβία (1.638.300)
* Προύσκουφ (53.000)
* Λεγκιονόβο (50.600)
* Ότφοτσκ (44.000)
* Βοουόμιν (36.500)
* Νόβι Ντβουρ Μαζοβιέτσκι (27.200)
* Πιασέτσνο (25.200)
* Γκρόντζισκ Μαζοβιέτσκι (24.900)
* Πιάστουφ (23.700)

## Σημειώσεις

## Παραπομπές


## Πηγές
*  

Κατηγορία:Πρώην βοεβοδάτα της Πολωνίας (1975–1998)
Κατηγορία:Ιστορία της Βαρσοβίας
Κατηγορία:Ιστορία της Μασοβίας
Λιλιάνα Μπανάσακ

Η **Λιλιάνα Μπανάσακ** (πολωνικά: *Liliana Banaszak*, γενν. 22 Μαρτίου 2000, Γκνιέζνο) είναι Πολωνή καλαθοσφαιρίστρια, η οποία αγωνίζεται ως πάουερ φόργουορντ για την ισπανική Εστουδιάντες. Είναι διεθνής με την Εθνική Πολωνίας γυναικών.

## Σταδιοδρομία
Στις 5 Σεπτεμβρίου 2022, υπέγραψε συμβόλαιο με την ΜΚΣ Πολκοβίτσε.

Τον Ιούνιο του 2024, υπέγραψε συμβόλαιο με την ισπανική Εστουδιάντες.

## Προσωπική ζωή
Η μητέρα της είναι Πολωνή και ο πατέρας της έχει καταγωγή από τη Δημοκρατία του Κονγκό.

## Διακρίσεις

### Με συλλόγους

* Κύπελλο Πολωνίας (2023)
* Σούπερ Καπ Πολωνίας (2022)

### Με εθνικές

* Πρωτάθλημα Ευρώπης Κ16 Κατηγορία B:  2016
* Ευρωπαϊκό Πρωτάθλημα Κ18 Κατηγορία Β:  2017
* Συμμετοχή:
** Ευρωμπάσκετ: 2021
** Ευρωπαϊκό Πρωτάθλημα:
*** Κ20 (2019 – 7η θέση)
*** Κ18 (2018 – 11η θέση)

## Παραπομπές


## Εξωτερικοί σύνδεσμοι
* Προφίλ στο basketligakobiet.pl (πολωνικά)
* Προφίλ στο pzkosz.pl (πολωνικά)
* Προφίλ στο wzkosz.pl (πολωνικά)
* Προφίλ στο play.fiba3x3.com (αγγλικά)
* Προφίλ στο eurobasket.com (αγγλικά)

Κατηγορία:Πολωνές καλαθοσφαιρίστριες
Κατηγορία:Πάουερ φόργουορντ
Κατηγορία:Καλαθοσφαιρίστριες Εθνικής Πολωνίας
Κατηγορία:Καλαθοσφαιρίστριες ΜΚΣ Πολκοβίτσε
Λεπέτυμνος Λέσβου

Ο **Λεπέτυμνος** είναι οικισμός της Λέσβου στο Βόρειο Αιγαίο.

## Γενικά - ιστορικά στοιχεία
Ο Λεπέτυμνος βρίσκεται στο βόρειο τμήμα του νησιού και είναι κτισμένος στις βόρειες πλαγιές του όρους Λεπέτυμνος**** σε υψόμετρο  330 μέτρα. Απέχει περίπου 35 χλμ. Β.-ΒΔ. της Καλλονής (έδρα του δήμου - μέσω Μήθυμνας) και 49 χλμ. ΒΔ. από τη Μυτιλήνη. Ανατολικά του χωριού είναι η Συκαμιά, ανατολικά - βορειοανατολικά η Σκάλα Συκαμιάς ενώ κοντά και νοτιοδυτικά η Άργεννος. Η παλιά του ονομασία από την τουρκοκρατία είναι *Χάλικας* και η αρχική του τοποθεσία ήταν λίγο ψηλότερα στο βουνό. Μετακινήθηκε στη σημερινή τοποθεσία λόγω κατολισθήσεων και αστάθειας του εδάφους.

Ως οικισμός αναφέρεται επίσημα, μετά την απελευθέρωση της Λέσβου, το 1918 στο ΦΕΚ 116Α - 28/05/1918, με την παλιά της ονομασία *Χάλικας* να ορίζεται έδρα της ομώνυμης νεοϊδρυθείσας κοινότητας. Μετονομάστηκε σε Λεπέτυμνος το 1960 με το ΦΕΚ 16Α - 19/02/1960. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί την κοινότητα Άνω Λεπετύμνου της δημοτικής ενότητας Μήθυμνας που υπάγεται στο δήμο Δυτικής Λέσβου και σύμφωνα με την απογραφή 2021 απογράφησαν 123 κάτοικοι.

## Απογραφές πληθυσμού

## Παραπομπές


Κατηγορία:Δήμος Δυτικής Λέσβου
Κατηγορία:Χωριά της περιφερειακής ενότητας Λέσβου
Βραβεία Critics' Choice του 1996

Τα **1α Βραβεία Βραβεία Critics' Choice** απονεμήθηκαν στις 22 Ιανουαρίου 1996, τιμώντας τα καλύτερα επιτεύγματα του 1995.

## Νικητές
[δεξιά|μικρογραφία|219x219εσ| [Μελ Γκίμπσον, νικητής Καλύτερης Σκηνοθεσίας]]
[δεξιά|μικρογραφία|208x208εσ| [Κέβιν Μπέικον, νικητής Α' Ανδρικού Ρόλου]]
[δεξιά|μικρογραφία|211x211εσ| [Νικόλ Κίντμαν, νικήτρια Α' Γυναικείου Ρόλου]]
[δεξιά|μικρογραφία|221x221εσ| [Εντ Χάρις, νικητής Β' Ανδρικού Ρόλου]]
[δεξιά|μικρογραφία|225x225εσ| [Κέβιν Σπέισι, νικητής Β' Ανδρικού Ρόλου]]
[δεξιά|μικρογραφία|198x198εσ| [Μίρα Σορβίνο, νικήτρια β' γυναικείου ρόλου]]
[δεξιά|μικρογραφία|225x225εσ| [Έμμα Τόμσον, νικήτρια καλύτερου σεναρίου]]

* **Καλύτερος ηθοποιός:**
** Κέβιν Μπέικον – *[[Φόνος σε πρώτο βαθμό]]*
* **Καλύτερη Ηθοποιός:**
** Νικόλ Κίντμαν – *[[Έτοιμη για όλα]]*
* **Καλύτερος Σκηνοθέτης:**
** Μελ Γκίμπσον – *[[Braveheart]]*
* **Καλύτερο Ντοκιμαντέρ:**
** *[[Κραμπ (ταινία)|Κραμπ]]*
* **Καλύτερη Ξενόγλωσση Ταινία:**
** *[[Ο Ταχυδρόμος|Ο ταχυδρόμος]]* • Βέλγιο / Γαλλία / Ιταλία
* **Καλύτερη ταινία:**
** *[[Λογική και ευαισθησία (ταινία)|Λογική και ευαισθησία]]*
* **Καλύτερο Σενάριο:**
** *[[Λογική και ευαισθησία (ταινία)|Λογική και Ευαισθησία]]* – Έμμα Τόμσον
* **Βραβείο Καλύτερης Ειδικής Οικογενειακής Ταινίας:**
** *[[Μπέιμπ, το ζωηρό γουρουνάκι]]*
* **Καλύτερος Β' Ανδρικός Ρόλου:**
** Εντ Χάρις – *[[Απόλλων 13 (ταινία)|Απόλλων 13]]*, *[[Αναζητώντας τη δικαιοσύνη]]* και *[[Νίξον (ταινία)|Νίξον]]* **(TIE)**
** Κέβιν Σπέισι – *[[Το ξέσπασμα]]*, *[[Seven (ταινία)|Seven]]*, *[[Εισιτήριο για την Κόλαση]]* και *[[Συνήθεις ύποπτοι]]* **(TIE)**
* **Καλύτερος δεύτερος γυναικείος ρόλος:**
** Μίρα Σορβίνο – *[[Ακαταμάχητη Αφροδίτη]]*

## Πααραπομπές


1996